Odin Forvaltning

Odin Forvaltning AS, (stiftet 1990 som Independent Fund Management AS) er et norsk forvaltningsselskap for verdipapirfond, heleid av SpareBank1 Forvaltning, med hovedkontor i Oslo og kontorer i Bergen, Stockholm, Gøteborg, Malmø og Helsingfors. Selskapet ledes av Bjørn E. Kristiansen og tilbyr aktivt forvaltede aksjefond, rentefond og kombinasjonsfond.

Selskapet er en av de største fondsforvaltere i Norge som fra 2012 til 2025 økte forvaltningskapitalen fra 25 til 170 milliarder kroner.

 Historikk 
 1990: Independent Fund Management AS etableres. Videre etableres aksjefondene ODIN Norden og ODIN Finland.
 1992: Selskapet skifter navn til ODIN Forvaltning AS. Videre etableres aksjefondet ODIN Norge.
 1994: Aksjefondene ODIN Sverige og ODIN Maritim etableres. (ODIN Maritim ble i 2015 fusjonert med ODIN Offshore og dannet ODIN Energi). Videre ble rentefondene ODIN Pengemarked og ODIN Kort Obligasjon etablert.
 1996: DAVID AS (SpareBank 1 Gruppen AS) kjøper 51 % av ODIN Forvaltning AS, med opsjon på å kjøpe de resterende 49 % innen år 2000.
 1996: Rentefondet ODIN Obligasjon etableres.
 2000: Aksjefondene ODIN Offshore og ODIN Eiendom etableres. (ODIN Offshore ble i 2015 fusjonert med ODIN Maritim og dannet ODIN Energi).
 2004: Aksjefondene ODIN Europa og ODIN Europa SMB etableres. I perioden 1999–2004 var fondene fond i fond og ble forvaltet av Robur. ODIN Europa SMB ble fusjonert inn i ODIN Europa i 2014.
 2007: Aksjefondet ODIN Global etableres. I perioden 1999–2007 var fondet et fond i fond og ble forvaltet av Templeton.
 2009: Rentefondet ODIN Kreditt etableres.
 2010: Aksjefondet ODIN Emerging Markets etableres. I perioden 1999–2010 var fondet et fond i fond og ble forvaltet av Templeton. ODIN fjerner kjøps- og innløsningshonorar i samtlige fond.
 2011: Kombinasjonsfondene ODIN Konservativ, ODIN Flex og ODIN Horisont etableres. I perioden 2009–2011 var disse fondene forvaltet av SR-Forvaltning.
 2014: Aksjefondet ODIN Aksje etableres.
 2015: Rentefondet ODIN Rente etableres. Aksjefondene ODIN Offshore og ODIN Maritim fusjoneres og danner ODIN Energi.
 2016: Aksjefondet ODIN USA lanseres.

 Utmerkelser 
 2016: Lipper Fund Award Equity Sector Real Estate Holdings Europe: ODIN Eiendom C kåret til beste fond over 10 år.
 2016: Lipper Fund Award Equity Sweden: ODIN Sverige kåret til beste fond over 3 og 5 år.
 2016: Dine Penger kårer ODIN Europa til årets beste Europafond.
 2016: Vegard Søraunet oppnår AAA-rating hos analysebyrået Citywire. Dette er selskapets høyeste utmerkelse som kun gis til de 10 % beste forvalterne som følges av Citywire.
 2016: I et utvalg på 724 fond er ODIN Finland Europas beste aksjefond siste 26 år, målt ved gjennomsnittlig årlig avkastning. Fondet er videre det nest beste fondet i verden, blant 1502 fond med like lang historikk.
 2012: ODIN Global kåret til årets globale fond i Privata Affärer.
 2007: Lipper Fund Award Equity Europe: ODIN Europa kåret til beste fond over 3 år.
 2007: Lipper Fund Award Equity Sector Cyclical Consumer Goods and Services: ODIN Maritim kåret til beste fond over 3 og 5 år.
 2007: Lipper Fund Award Equity Sector Natural Resources: ODIN Offshore kåret til beste fond over 3 og 5 år.
 2007: Lipper Fund Award Equity Finland: ODIN Finland kåret til beste fond over 3 og 5 år.
 2007: Lipper Fund Award Equity Europe Small and Mid Caps: ODIN Europa SMB kåret til beste fond over 3 og 5 år.
 2007: Lipper Fund Award Equity Europe: ODIN Europa kåret til beste fond over 3 år.

 Referanser 

 Eksterne lenker 


Kategori:Norske fondsforvaltere
Kategori:Selskaper etablert i 1990